NER โบรกชี้กำไรปี 64 โตเด่นแตะ 1.73 พันลบ. ปี 65 เด่นต่อเนื่องแนะซื้อชูยีลด์สูง 7%
NER โบรกชี้กำไรปี 64 โตเด่นแตะ 1.73 พันลบ. ปี 65 เด่นต่อเนื่อง แนะซื้อชูยีลด์สูง 7% เป้า 9.20 บาท  
NER โบรกชี้กำไรปี 64 โตเด่นแตะ 1.73 พันลบ. ปี 65 เด่นต่อเนื่อง แนะซื้อชูยีลด์สูง 7% เป้า 9.20 บาท  
27 ธ.ค. 2564

บล.โนมูระ พัฒนสิน ระบุในบทวิเคราะห์วันนี้ (24 ธ.ค.2564) ว่า  บริษัท นอร์ทอีส รับเบอร์ จำกัด (มหาชน) หรือ NER แนะซื้อ ราคาเป้าหมาย 9.20 บาท  คาดกำไรปกติไตรมาส 4/2564 ที่ 448 ล้านบาท (โต 22% เทียบช่วงเดียวกันของปีก่อน,ลดลง 26% เทียบไตรมาสก่อนหน้า) โตเทียบช่วงเดียวกันของปีก่อน จากปริมาณขาย ราคาขาย และ gross margin ที่เพิ่มขึ้น แต่ลดลงเทียบไตรมาสก่อนหน้าจากปริมาณขายที่ลดลงจาก 1.4 แสนตันในไตรมาส 3/2564 เป็น 1.1 แสนตันใน ไตรมาส 4/2564 เพราะสต๊อกยางที่ประมูลจากรัฐลดลง แต่ด้านคาสั่งซื้อจากลูกค้ายังคงเติบโตต่อเนื่อง โดยประเด็นหลักในปี 2564 และ 2565 เป็นส่วนของธุรกิจยางที่คาดราคาและมาร์จิ้นดีขึ้น
ส่วนปี 2564-2565 เริ่มธุรกิจแผ่นรองนอนวัว ที่คาดยอดขายเติบโตดี โดยประเมินกำไรปี  2564 ที่ 1.73 พันล้านบาท (โต 92%เทียบช่วงเดียวกันของปีก่อน) และปี 2565 ที่ 1.94 พันล้านบาท (โต 12% เทียบช่วงเดียวกันของปีก่อน)
ด้าน Valuation ซื้อขายบน PER 22F ที่ 6.3 เท่า และมี dividend yield 6-7% ต่อปี โดยราคายางเริ่มฟื้นตัวและยังได้ประโยชน์จากค่าเงินบาทอ่อน และเป็นหนึ่งในหุ้น Commodity ที่สามารถคุมอัตรากำไรที่ดี และมีจุดเด่นเรื่องการเพิ่มการขายยาง การบริหารต้นทุน และการขยายฐานลูกค้า